Diari Oficial de la Generalitat Valenciana


Sumari del DOGV 7920, del 18-11-2016 (2016/9177)

RESOLUCIÓ de 16 de novembre de 2016, de la Direcció General d' Indústria i Energia, per la qual s'acorda la tramitació d'urgència de diverses convocatòries d'ajudes en matèria d'industrialització.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7920

Data del DOGV
:   18-11-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/9177


Data del document
:   16-11-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 16 de novembre de 2016, de la Direcció General d' Indústria i Energia, per la qual s'acorda la tramitació d'urgència de diverses convocatòries d'ajudes en matèria d'industrialització. [2016/9177]  
Antecedents de fets  
Que en dates 11 i 16 de novembre de 2016, s'han publicat en el Diari Oficial de la Generalitat Valenciana, les següents tres resolucions:  
- Resolució de 9 de novembre de 2016, de la Conselleria d'Economia Sostenible, Sectors Productius, Comerç i Treball, per la qual es convoquen ajudes en matèria d'industrialització per a les associacions dels sectors del marbre, moble, tèxtil i joguet de la Comunitat Valenciana.  
  
- Resolució de 9 de novembre de 2016, de la Conselleria d'Economia Sostenible, Sectors Productius, Comerç i Treball, per la qual es convoquen ajudes en matèria d'industrialització per a les associacions dels sectors del calçat i ceràmic de la Comunitat Valenciana.  
- Resolució de 15 de novembre de 2016, de la Conselleria d'Economia Sostenible, Sectors Productius, Comerç i Treball, per la qual es convoquen ajudes en matèria d'industrialització per al Pla d'acció per a la reindustrialització de la comarca del Camp de Morvedre.  
Que en el resolc onzè de les dites convocatòries, s'estableixen els terminis següents:  
- 10 dies naturals des de la posada a disposició en la seu electrònica de la Generalitat de la notificació del requeriment d'esmena, perquè l'interessat accedisca al contingut d'aquesta, transcorreguts els quals sense que tinga lloc l'accés a aquesta, equivaldrà al rebuig de la notificació als efectes previstos en la normativa legal vigent, llevat que d'ofici o a instància del destinatari es comprove la impossibilitat tècnica o material de l'accés.  
- 10 dies hàbils des de l'endemà a l'accés a la notificació, perquè l'interessat esmene la falta o acompanye els documents preceptius, amb indicació que, si així no ho fera, es considerarà que desisteix de la seua petició.  
Així mateix, en el resolc catorzé, s'estableix que el termini màxim de resoldre i notificar la resolució serà de sis mesos, a comptar des de la publicació de la corresponent convocatòria en el Diari Oficial de la Generalitat Valenciana.  
  
Fonaments jurídics  
Que l'article 33 de la Llei 39/2015, d'1 d'octubre, del Procediment Administratiu Comú de les Administracions Públiques, estableix que, quan raons d'interès públic ho aconsellen, es podrà acordar, d'ofici o a petició de l'interessat, l'aplicació al procediment de la tramitació d'urgència, per la qual es reduiran a la mitat els terminis establits per al procediment ordinari, excepte els relatius a la presentació de sol·licituds i recursos.  
Que donades les dates de publicació de les convocatòries, la previsió d'un elevat nombre de sol·licituds a tramitar, i l'imminent tancament de l'exercici pressupostari, resulta aconsellable agilitzar el procediment de concessió a fi que el mateix puga resoldre's amb càrrec al pressupost de la Generalitat de 2016.  
En virtut de l'article 10 i la disposició final segona de l'Ordre 22/2016, de 27 d'octubre (DOGV 7906, 28.10.2016), resolc:  
  
  
Reduir a la meitat els següents terminis dels resolcs onzé i catorzé de les convocatòries dalt referenciades, per la qual cosa la seua duració màxima quedarà de la manera següent:  
- 5 dies naturals des de la posada a disposició en la seu electrònica de la Generalitat de la notificació del requeriment d'esmena, perquè l'interessat accedisca al contingut de la mateixa, transcorreguts els quals sense que tinga lloc l'accés a esta, equivaldrà al rebuig de la notificació als efectes previstos en la normativa legal vigent, llevat que d'ofici o a instància del destinatari es comprove la impossibilitat tècnica o material de l'accés.  
- 5 dies hàbils des de l'endemà a l'accés a la notificació, perquè l'interessat esmene la falta o acompanye els documents preceptius, amb indicació que, si així no ho fera, es considerarà que desisteix de la seua petició.  
- El termini màxim per a resoldre i notificar la resolució serà de tres mesos, a comptar des de la publicació de la corresponent convocatòria en el Diari Oficial de la Generalitat Valenciana.  
La present resolució entrarà en vigor l'endemà de la seua publicació en el Diari Oficial de la Generalitat Valenciana, i contra aquesta no podrà interposar-se cap recurs, com estableix l'article 33 de la Llei 39/2015 d'1 d'octubre, del Procediment Administratiu Comú de les Administracions Públiques.  
  
València, 16 de novembre de 2016.- El director general d'Indústria i Energia: Diego Macià Antón.